Eldað og bakað í ofninum heima er einstök bók fyrir alla sem njóta þess að útbúa góðan mat fyrir fjölskyldu og vini . Í henni eru á annað hundrað ótrúlegagirnilegra uppskrifta að fjölbreyttum réttum sem elda má í ofni , allt frá ljúffengum heimilismat að spennandi veisluföngum , ásamt brauði , freistandi kökum og öðru góðgæti . Áhersla er lögð á að matreiða frá grunni og nota gott og aðgengilegt hráefni . Fjölskyldan getur sameinast um að rækta , baka og elda , öllum til gagns og ánægju . Hér má finna margvíslegan fróðleik um mat og matargerð auk þess sem mismunandi bakstursaðferðum er lýst í máli og myndum , skref fyrir skref . Bókina prýðir mikill fjöldi stórglæsilegra ljósmynda . Matgæðingarnir Gísli Egill Hrafnsson og Inga Elsa Bergþórsdóttir hafa áður sent frá sér nýstárlegar bækur um mat . Meðal þeirra er Góður matur – gott líf í takt við árstíðirnar sem var tilnefnd til Íslensku bókmenntaverðlaunanna 2011 . 1 umsögn um Eldað og bakað í ofninum heima Árni Þór – 14. desember 2016 „ Eldað í ofninum heima er sérdeilis falleg bók sem hægt er að sökkva sér ofan í , lesa sér til fróðleiks og ánægju , leita innblásturs í og hugmynda að uppskriftum eða hreinlega bara njóta dásamlegra og litríkra mynda . … Myndirnar eru svo girnilegar að maður finnur næstum ilminn af gómsætum réttunum . Ekki er hægt að fara nógu lofsamlegum orðum um þessa nýjustu bók Ingu og Gísla , enda má ljóst vera að hún er nauðsynlegur dýrgripur fyrir allt ástríðufólk um mat . “ Silja Björk Huldudóttir / Morgunblaðið